Folketing
2012-12-18

Jo, men nu er det jo sådan, at regeringen har fremlagt en prognose, som jeg går ud fra at vi er enige om er det bedst mulige gæt i den nuværende situation. Og den prognose viser altså, at på trods af de initiativer, som Enhedslisten har været med til, og på trods af de initiativer, regeringen har taget, så stiger arbejdsløsheden, og så vil vi stadig væk blive ved med at have en lavere beskæftigelse, end før den her regering kom til. Og det er altså sådan, at regeringen kom til ved at sige, at vi skal investere os ud af krisen, at vi ikke skal spare os ud af krisen. Det er derfor, jeg siger, at så synes jeg egentlig – og jeg vil gerne vente på finansministeren senere i dag – at regeringen godt må komme op med noget. Når det viser sig ifølge egne prognoser, at det ikke går, som man ønsker, så må man jo komme med nogle initiativer.